钦定古今图书集成/历象汇编/岁功典/第074卷 > 《云南志书》 > 蓦山溪〈暮秋赏梨花〉 曾觌
## 钦定古今图书集成/历象汇编/岁功典/第074卷 > 《云南志书》 > 蓦山溪〈暮秋赏梨花〉 曾觌

凋红减翠，正是清秋杪。深院袅香风，看梨花、一枝开
早。珑璁映面，依约认娇颦，天澹澹，月溶溶，春意知多
少。　清明池馆，芳信年年好。更向五侯家，把江梅、风
光占了。休教寂寞，辜负向人心，檀板响，宝杯倾，潘鬓
从他老。